cyanic-selkie/wikianc huggingface dataset:
నాయకుడు (సినిమా)
నాయకుడు 1987లో తమిళం నుండి తెలుగులోకి అనువదించబడిన డబ్బింగ్ సినిమా. దీని మూలం మణిరత్నం దర్శకత్వం వహించిన తమిళ చిత్రం "నాయకన్".
కథాంశం అభివృద్ధి
స్థూలంగా నాయకుడు సినిమా కథాంశాన్ని తమిళనాడు నుంచి బొంబాయి వెళ్ళి అక్కడ మాఫియా నాయకునిగా ఎదిగిన వరదరాజన్ మొదలియార్ (వరదా భాయ్) జీవితాన్ని ఆధారం చేసుకుని తయారైంది. సినిమాపైన అమెరికన్ క్రైమ్ సినిమా గాడ్‌ఫాదర్‌ ప్రభావం కూడా ఉంది. మొట్టమొదట చిత్రనిర్మాత శ్రీనివాసన్ పగ్లా కహీ కా అనే చిత్ర కథని శివాజీ గణేశన్ కి వినిపించగా, ఆయన సినిమాలో నటించేందుకు అంగీకరించారు. కథానాయకి పాత్రకి అమలను అనుకున్నారు. అయితే కమల్ హాసన్ తో పనిచేస్తున్న అనంతు ఇది చివరకి శివాజీ గణేశన్ సినిమా అవుతుందేమోనని భావించారు, ఈ పాత్రకి కమల్ అయితే మరింత ఒప్పుతారని అనుకున్నారు. చివరకు ప్రాజెక్టు వదిలేశారు. నిర్మాత ముక్తా శ్రీనివాసన్ కి కొత్తగా సినిమారంగంలోకి వస్తున్న దర్శకుడు మణిరత్నాన్ని గురించి చెప్పారు. మణిరత్నం తన తొలిచిత్రం పల్లవి అనుపల్లవి(1983)కి కమల్ హాసన్ ని హీరోగా తీసుకుందామని భావించారు. అయితే అప్పటికే కమల్ రాజా పరువాయ్ చిత్రానికి కమిట్ అయివుండడంతో ఇది సాగలేదు.
1986లో శ్రీనివాసన్ రత్నం ఇంటికివెళ్ళి పగ్లా కహీ కా(1970) సినిమా క్యాసెట్ ఉన్న ఎన్వలప్ ఇచ్చివచ్చారు. సినిమా చూశాకా రత్నం కమల్ హాసన్ ని కలిసి ఇది తన తరహా చిత్రం కాదని మొదట్లో రిజెక్ట్ చేశారు. కమల్ "ఎలాంటి సినిమాలైతే చేయడానికి ఇష్టపడతారని" అడగగా, రత్నం రెండు కథలను చెప్పారు: డర్టీహారీ(1971), బెవర్లీ హిల్స్ కాప్(1984) అనే రెండు ఆంగ్లచిత్రాల తరహా కథాంశం, రెండోది అండర్ వరల్డ్ డాన్ వరదరాజన్ ముదలియార్ జీవితాన్ని ఆధారం చేసుకున్న కథ. రెండో కథ బాగా నచ్చడంతో కమల్ హాసన్ ఆ సెప్టెంబరులోనే సినిమా డేట్స్ నిర్మాత శ్రీనివాసన్ కి ఇచ్చారు.
క్యాస్టింగ్
రత్నం కమల్ హాసన్ వీలైనంత వాస్తవికంగా పాత్ర పోషించాలని భావించారు. ఆయన సంప్రదాయ హిందూ దుస్తులు, ముఖ్యంగా లుంగీ చొక్కా, వేసుకోవాలని భావించారు. కమల్ మొదట్లో ఇందుకు సందేహించారు, సాగరసంగమం సినిమాలో వలె గడ్డంతో పాత్ర పోషించాలని భావించారు. గడ్డం ఉండడంతో అతని దవడలు కనిపించకుండా తక్కువ వయసు కలవాడే ఈ పాత్రను పోషించడాన్న అభిప్రాయం రాకుండా ఉంటుందని భావించారు. రత్నం కమల్ అంతకుముందు పెద్దవయసు వాడిగా వేసిన ఏ ఇతర సినిమాల్లోలాగా కనిపించకూడదని భావించారు. పళ్ళసెట్టును పెట్టుకుని అతని ప్రస్తుతపు వీరయ్యనాయుడి ముసలివయసు లుక్ తీసుకువచ్చారు.
వీరయ్యనాయుడు భార్య నీల పాత్రని శరణ్య పొన్వణ్ణన్ పోషించారు. ఈ పాత్రని, మొదట వేశ్యాగృహంలో తారసపడేనాటి నుంచి, మరణించేవరకూ ఉన్నదంతా నిర్మాత శ్రీనివాసన్ సృష్టించారు. ఈ పాత్ర లేకుంటే సినిమా పూర్తి వయొలెంట్ కంటెంట్ గా తయారయ్యి కుటుంబ ప్రేక్షకులకు నచ్చదని ఆయన ఈ పాత్రను ప్రవేశపెట్టారు. శరణ్య పొన్వణ్ణన్ కి ఇదే తొలి చిత్రం ఈ పాత్రకి కొత్తముఖం ఉంటేనే సరిగా ఆస్వాదించగలరని భావించారు. శరణ్య తన ఫోటోను ఆడిషన్ కోసం రత్నంకు పంపారు. విజయవంతమైన స్క్రీన్ టెస్ట్ అనంతరం ఆమెను ఈ పాత్రకు ఎంపిక చేశారు. ఆ పాత్రకు స్క్రీన్ టెస్ట్ చేసిన మొదటి, ఏకైక నటి ఆమే. మణిరత్నం రాజమ్మ భర్త పాత్రకి రఘువరన్ ని పరిశీలిస్తుండగా కమల్ హాసన్ నాజర్ ని ఆ పాత్రకు సూచించినట్టు భావిస్తున్నారు. షకీలా పాత్రకు తారను ఎంపికచేశారు..
చిత్రీకరణ
మణిరత్నం ప్రారంభంలో సినిమాను 60రోజుల్లో, 70రోల్స్ లో పూర్తిచేసేందుకు ప్రణాళిక వేసుకున్నారు. కమల్ హాసన్ 17.5 లక్షల రూపాయలు పారితోషికం అందుకున్నారు. ప్రాథమికంగా సినిమా బడ్జెట్ రూ.60 లక్షలు. అయితే త్వరలోనే సమయం, వ్యయం పెరిగిపోయి రూ.కోటికి బడ్జెట్ చేరుకుంది. 10రోజుల పాటు మొదటి షెడ్యూల్లో 1986 నవంబర్ నుంచి ముఖ్యమైన ఫోటోగ్రఫీ ప్రారంభమైంది. నిర్మాతకు తెలియకుండా 10రోజుల పాటు 1986 డిసెంబర్లో స్క్రిప్టు ఫైనలైజ్ కాకుండానే, ఓ టెస్ట్ షూట్ చేశారు. ఈ టెస్ట్ షూట్లో కమల్ హాసన్ సినిమాలో చూపించే గెటప్స్ తో నటించారు. సినిమా తుదిప్రతిలో ఈ టెస్ట్ షూట్ సీన్లేమీ లేకున్నా సినిమాకు సంబంధించిన టెక్నికల్ విషయాలు సరైన దారిలో సాగేందుకు ఉపకరించింది.
నిజానికి అసలైన ఫోటోగ్రఫీ 1987 జనవరిలో ప్రారంభమైంది. 15 రోజుల పాటు బొంబాయిలోని ధారావికి చెందిన మురికివాడల్లో సాగింది. అక్కడ తీసిని ఫోటోలను ఉపయోగించుకుని సినిమా ఆర్ట్ డైరెక్టర్ తోట తరణి చెన్నైలోని వీనస్ స్టూడియోలో సెట్ తయారుచేశారు. మురికివాడల్లోని వాతావరణాన్ని పునర్నిర్మించేందుకు వేలమంది జూనియర్ ఆర్టిస్టులను తీసుకువచ్చారు. దీనికితోడు, పావురాలను కూడా అందుకే తీసుకువచ్చారు. జనగ్ రాజ్, ఢిల్లీ గణేశ్ వంటివారికి మేకప్ వేసేందుకు కమల్ సహకరించారు. వీర్నాయుడు పాత్రను అనుభూతి చెందేందుకు ఆయన అత్తరు తెప్పించుకుని జల్లుకునేవారు. మణిరత్నం డమ్మీ తుపాకీ వాడాల్సిన అవసరం లేకుండా కమల్ తన స్వంత తుపాకీ తీసుకువచ్చేవారు. ఇన్స్ పెక్టర్ ని చంపే సన్నివేశాల కోసం తాను అమెరికా నుంచి తెచ్చుకున్న చక్కెర సీసా కూడా కమల్ తీసుకువచ్చారు. మణిరత్నం 12 లక్షల రూపాయలు పోరాట సన్నివేశాల కోసం ఖర్చుచేశారు.
బయటి లింకులు
వర్గం:ఇళయరాజా సంగీతం అందించిన చిత్రాలు వర్గం:అనువాద సినిమాలు వర్గం:మణిరత్నం దర్శకత్వం వహించిన చిత్రాలు వర్గం:కమల్ హాసన్ నటించిన చిత్రాలు
కలిదిండి రామచంద్రరాజు
కలిదిండి రామచంద్రరాజు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ఉండి నియోజకవర్గం నుండి ఐదు సార్లు ఎమ్మెల్యేగా గెలిచి ఎన్టీఆర్‌ మంత్రివర్గంలో చిన్నతరహా పరిశ్రమలు మరియు చంద్రబాబు నాయుడు మంత్రివర్గంలో విద్యుత్‌ శాఖల మంత్రిగా పని చేశాడు.
రాజకీయ జీవితం
!సంవత్సరం !గెలుపొందిన అభ్యర్థి పేరు !పార్టీ !ప్రత్యర్థి పేరు !పార్టీ -
మరణం
కలిదిండి రామచంద్రరాజు అనారోగ్యంతో బాధపడుతూ భీమవరంలోని ఓ ప్రైవేటు ఆసుపత్రిలో చికిత్స పొందుతూ 2012 జులై 30న మరణించాడు.
కలెవాలా
భౌగోళికం, జనాభా
కలెవాలా (407) అన్నది అమృత్‌సర్ జిల్లాకు చెందిన అమృత్‌సర్- II తాలూకాలోని గ్రామం, ఇది 2011 జనగణన ప్రకారం 235 ఇళ్లతో మొత్తం 1273 జనాభాతో 323.6 హెక్టార్లలో విస్తరించి ఉంది. సమీప పట్టణమైన అమృత్‌సర్ అన్నది 23 కి.మీ. దూరంలో ఉంది. గ్రామంలో మగవారి సంఖ్య 658, ఆడవారి సంఖ్య 615గా ఉంది. షెడ్యూల్డ్ కులాల సంఖ్య 629 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37661.
విద్యా సౌకర్యాలు
సమీప బాలబడులు (Attari)గ్రామానికి 5 నుంచి 10 కిలోమీటర్ల లోపే ఉంది. సమీప మాధ్యమిక పాఠశాల (Attari)గ్రామానికి 5 నుంచి 10 కిలోమీటర్ల లోపే ఉంది. సమీప సీనియర్ మాధ్యమిక పాఠశాలలు (Attari)గ్రామానికి 5 నుంచి 10 కిలోమీటర్ల లోపే ఉంది. సమీప "ఆర్ట్స్, సైన్స్, కామర్సు డిగ్రీ కళాశాలలు" (Attari)గ్రామానికి 5 నుంచి 10 కిలోమీటర్ల లోపే ఉంది. సమీప ఇంజనీరింగ్ కళాశాలలు (Attari)గ్రామానికి 5 నుంచి 10 కిలోమీటర్ల లోపే ఉంది.
సమీప అనియత విద్యా కేంద్రాలు (Attari)గ్రామానికి 5 నుంచి 10 కిలోమీటర్ల లోపే ఉంది.
ప్రభుత్వ వైద్య సౌకర్యాలు
సమీప ప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీప ప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
సమీప ఆసుపత్రిగ్రామానికి 5 నుంచి 10 కిలోమీటర్ల లోపే ఉంది.
సమాచార, రవాణా సౌకర్యాలు
గ్రామం జాతీయ రహదారితో అనుసంధానమై ఉంది.
మార్కెటింగు, బ్యాంకింగు
ఏటియం లేదు. వ్యాపారాత్మక బ్యాంకు లేదు. సమీప వ్యాపారాత్మక బ్యాంకుగ్రామానికి 5 నుంచి 10 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
.
విద్యుత్తు
సౌకర్యం కలదు
భూమి వినియోగం
Kalewala (407) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):
తయారీ వస్తువులు, పరిశ్రమలు, ఉత్పత్తులు
Kalewala (407) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ): గోధుమలు, ,మొక్కజొన్న
మూలాలు
వర్గం:అమృత్‌సర్ వర్గం:అమృత్ సర్ -2 తాలూకా గ్రామాలు
కుత్బుల్లాపూర్ మండలం
thumb|right|2016 పునర్వ్యవస్థీకరణకు ముందు అవిభక్త రంగారెడ్డి జిల్లా పటంలో మండల స్థానం కుత్బుల్లాపూర్‌ మండలం, తెలంగాణ రాష్ట్రం, మేడ్చల్ జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం రంగారెడ్డి జిల్లా లో  ఉండేది. ప్రస్తుతం ఈ మండలం మ‌ల్కాజ్‌గిరి రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో 6   రెవెన్యూ గ్రామాలు ఉన్నాయి.నిర్జన గ్రామాలు లేవు
గణాంకాలు
2011 భారత జనాభా గణాంకాల ప్రకారం మండల జనాభా- మొత్తం 4,94,252 - పురుషులు 2,54,275 - స్త్రీలు 2,39,977
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 45 చ.కి.మీ. కాగా, జనాభా 384,341. జనాభాలో పురుషులు 197,787 కాగా, స్త్రీల సంఖ్య 186,554. మండలంలో 95,021 గృహాలున్నాయి.
రంగారెడ్డి జిల్లా నుండి మార్పు
లోగడ కుత్బుల్లాపూర్‌ మండలం, రంగారెడ్డి జిల్లా, మల్కాజ్‌గిరి రెవెన్యూ డివిజను పరిధిలో ఉంది. 2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా కుత్బుల్లాపూర్‌  మండలాన్ని (1+05) ఆరు గ్రామాలుతో కొత్తగా ఏర్పడిన మేడ్చెల్-మల్కాజ్‌గిరి జిల్లా, మల్కాజ్‌గిరి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
పట్టణ ప్రాంతాలు
గమనిక:ఇది రెవెన్యూ గ్రామం కాదు.
వి. శాంతారాం
శాంతారాం రాజారాం వణకుద్రే (నవంబరు 18, 1901 - అక్టోబరు 30, 1990) భారతీయ సినిమా రంగంలో చిత్రనిర్మాత,దర్శకుడు, నటుడు. ఈయన "డా.కోట్నిస్ కీ అమర్ కహానీ" (1946), "అమర్ భూపాలి" (1951), "దో ఆంఖె బారహ్ హాథ్" (1957), "నవరంగ్" (1959), "దునియా నా మానే" (1937), "పింజ్రా" (1972) వంటి చిత్రాలతో అందరికి పరిచితుడు.
జీవిత విశేషాలు
డా వి.శాంతారామ్‌ మహారాష్ట లోని కొల్హాపూర్కు సమీప గ్రామంలో తేదీ-18-11-1901వ సంవత్సరంలో జన్మించాడు. 1921లో నటుడిగా చిత్రరంగప్రవేశం చేసిన ఆయన మూకీ, టాకీలు అన్నీ కలిపి 25 చిత్రాల్లో నటించాడు. సుమారు 90 సినిమాలు నిర్మించాడు. వీటిలో 55 సినిమాలకు స్వయంగా ఆయనే దర్శకత్వం కూడా వహించాడు. కళాత్మక, వ్యాపార దృక్పథాలను మేళవించిన విలక్షణ దర్శకునిగా పేరుగాంచాడు. అమరజ్యోతి, ఆద్మీ, దునియా న మానే, పడోసీ, స్త్రీ, అమర్‌ భూపాలీ, డా కోట్నిస్‌కీ అమర్‌ కహానీ మొ. సినిమాలు శాంతారామ్‌ దర్శకత్వంలో వచ్చిన కొన్ని ఆణిముత్యాలు. నవరంగ్‌, గీత్‌ గాయా పత్థరోంనే, ఝనక్‌ ఝనక్‌ పాయల్‌ బాజే మొ. చిత్రాల్లో కళాకారుడి అంతరంగాన్ని, ఆవేదనను ఆవిష్కరించాడు. ‘శాంతారామ’ అనే పేరుతో తన ఆత్మకథను వ్రాసుకున్నాడు. చిత్రపరిశ్రమకు ఆయన చేసిన సేవలను గుర్తిస్తూ, 1985 లో కేంద్ర ప్రభుత్వం ‘దాదాసాహెబ్‌ ఫాల్కే పురస్కారంను బహూకరించింది. అంతేకాక నాగపూర్‌ విశ్వవిద్యాలయం నుండి గౌరవ డాక్టరేట్‌ పొందిన ఆయన అక్టోబరు 18, 1990 వ సంవత్సరంలో మరణించాడు.
ఇతర లింకులు
వర్గం:దాదాసాహెబ్‌ ఫాల్కే అవార్డు గ్రహీతలు వర్గం:1901 జననాలు వర్గం:1990 మరణాలు వర్గం:ఫిలింఫేర్ అవార్డుల విజేతలు వర్గం:పద్మవిభూషణ పురస్కారం పొందిన మహారాష్ట్ర వ్యక్తులు వర్గం:మహారాష్ట్ర సినిమా నటులు వర్గం:మహారాష్ట్ర సినిమా నిర్మాతలు వర్గం:అనువదించ వలసిన పేజీలు వర్గం:గోల్డెన్ గ్లోబ్ పురస్కారాలు
ఇళయరాజా డిస్కోగ్రఫీ
ఇళయరాజా భారతదేశపు సంగీత దర్శకుడు, పాటల రచయిత, గాయకుడు. తన 30 సంవత్సరాల వృత్తి జీవితములో వివిధ భాషలలో దాదాపు 5,000 పాటలకు, 1000 సినిమాలకు సంగీత దర్శకత్వం వహించారు. 1970, 1980, 1990లలో ఇళయరాజా దక్షిణ భారత సినీ పరిశ్రమలోని గొప్ప సంగీత దర్శకులలో ఒకరు.
దక్షిణ భారతదేశ చలనచిత్ర పరిశ్రమలో సంగీత దర్శకునిగా ఈయన ప్రవేశం, ఎన్నో క్రొత్త ఆవిష్కరణలకు నాంది పలికింది. ఫలితంగా సంగీత దర్శకత్వ ప్రక్రియ వేగవంతమవటమే కాకుండా, పాటలకు బాణీలు కట్టడంలో సంగీత దర్శకునికి ఎక్కువ స్వేచ్ఛ లభించింది. అంతే కాకుండా, ఈయన రాక వల్ల ఈ ప్రక్రియ కేంద్రీకృతమైంది.
మూలాలు
వర్గం:సినిమా జాబితాలు
అంచార్ సరస్సు
అంచార్ సరస్సు జమ్మూ కాశ్మీర్‌ లోని శ్రీనగర్ కు సమీపంలో ఉంది. ఇది అత్యంత మరుగున పడ్డస్థితిలో ఉండి, అంతరించి పోతున్న సరస్సుల జాబితాలో ఉంది.
అనుసంధానం
గందర్‌బాల్‌ కు సమీపంలో ఉన్న ఈ సరస్సు ప్రసిద్ధ దాల్ సరస్సుతో అనుసంధానించబడి ఉంటుంది. వరదలు వచ్చినప్పుడు, దాల్ సరస్సులోని అధిక నీరు ఇక్కడకు మళ్లించబడుతుంది.
క్షీణత
ఒకప్పుడు ఇది ప్రసిద్ధ పర్యాటక కేంద్రంగా ఉండేది. పర్యాటకులు సందర్శనార్థం దాల్ సరస్సు నుండి ఇక్కడకు వచ్చేవారు. కాలుష్యం, పెద్ద ఎత్తున ఆక్రమణ, దాని పరిసరాల్లో అక్రమనిర్మాణాలు వంటి వాటి కారణంగా కొన్ని సంవత్సరాల నుండి ఇది క్షీణిస్తోంది.
మూలాలు
వర్గం:సరస్సులు వర్గం:జమ్మూ కాశ్మీరు వర్గం:నీటి వనరులు
చట్టం
చట్టం అనేది పాలక అధికారం ద్వారా ఏర్పాటు చేయబడిన నియమాలు మరియు నిబంధనల సమితి. చట్టం యొక్క ఉద్దేశ్యం క్రమాన్ని నిర్వహించడం, న్యాయాన్ని నిర్ధారించడం, వ్యక్తిగత హక్కులను పరిరక్షించడం మరియు మొత్తం సమాజ సంక్షేమాన్ని ప్రోత్సహించడం.
చట్టాల సృష్టి మరియు అమలు
చట్టాలు అవి స్థాపించబడిన దేశం లేదా ప్రాంతాన్ని బట్టి మారవచ్చు మరియు చట్టం లేదా న్యాయపరమైన నిర్ణయాలు వంటి వివిధ చట్టపరమైన మార్గాల ద్వారా సృష్టించబడతాయి. చట్టాలకు పౌరులు కట్టుబడి ఉండాలి మరియు అమలు చేయదగినవి, అంటే వ్యక్తులు మరియు సంస్థలు వాటిని అనుసరించాల్సిన అవసరం ఉంది. చట్టాన్ని అమలు చేయడం అనేది సాధారణంగా న్యాయస్థానాలు మరియు చట్ట అమలు సంస్థల వ్యవస్థను కలిగి ఉంటుంది, వ్యక్తులు మరియు సంస్థలు చట్టానికి కట్టుబడి ఉండేలా చూసుకోవాల్సిన బాధ్యత పోలీసుల వంటి చట్టాన్ని అమలు చేసే ఏజెన్సీలదే, అలా చేయకపోతే జరిమానాలు లేదా జైలు శిక్ష వంటి పరిణామాలను వ్యక్తులు ఎదుర్కోవాల్సి వస్తుంది. ఉల్లంఘించినవారిని జవాబుదారీగా ఉంచడం క్రమాన్ని నిర్వహించడం మరియు చట్టాన్ని ఉల్లంఘించకుండా నిరోధించడం వంటి బాధ్యతలను పోలీసులు నిర్వహిస్తారు.
చట్టానికి కట్టుబడి ఉండటం యొక్క ప్రాముఖ్యత
నిర్దిష్ట అధికార పరిధిలో నివసించే వ్యక్తులు ఆ అధికార పరిధి యొక్క పాలక అధికారం ద్వారా స్థాపించబడిన చట్టాలను పాటించాల్సిన నైతిక మరియు చట్టపరమైన బాధ్యతను కలిగి ఉంటారు. ప్రభుత్వం మరియు దాని సంస్థలపై విశ్వాసాన్ని పెంపొందించడానికి, అలాగే చట్టబద్ధమైన పాలనను సమర్థించడం మరియు న్యాయం న్యాయంగా మరియు నిష్పక్షపాతంగా నిర్వహించబడుతుందని నిర్ధారించడానికి చట్టానికి విధేయత ముఖ్యం. పౌరులు చట్టానికి లోబడి ఉన్నప్పుడు, వారు హాని లేదా అన్యాయానికి భయపడకుండా ప్రజలు జీవించగలిగే మరియు పని చేసే స్థిరమైన మరియు ఊహాజనిత వాతావరణానికి దోహదం చేస్తారు. చట్టాలను అనుసరించినప్పుడు, ప్రజలు ఏమి ఆశించాలో తెలుసుకుంటారు మరియు తదనుగుణంగా ప్లాన్ చేసుకోవచ్చు. ఈ ఊహాజనిత భద్రత యొక్క భావాన్ని పెంపొందించడానికి సహాయపడుతుంది మరియు ఎక్కువ ఆర్థిక మరియు సామాజిక అభివృద్ధికి అనుమతిస్తుంది.
చట్టాల పరిణామం
పురాతన సమాజాలలో, నాయకులు ప్రజలు ఎలా జీవించాలి, వారు ఎలా పనులు చేయాలి, వ్యాపారం ఎలా చేయాలి మరియు ఒకరినొకరు ఎలా ప్రవర్తించాలి అనే నిబంధనలను రూపొందించే చట్టాలను వ్రాసారు. చరిత్రలో చాలాసార్లు, చట్టాలు తప్పుగా ఉండి ప్రజల ఆమోదం పొందలేక సంఘర్షణకు దారితీశాయి, సమాజానికి నష్టం కలిగించే విధంగా కొందరికి ప్రయోజనం చేకూర్చే విధంగా ఉన్న ఈ విధానాన్ని నివారించడానికి, నేడు చాలా దేశాల్లో, ప్రజలచే ఎన్నుకోబడిన పార్లమెంటు లేదా శాసనసభలో ప్రజాప్రతినిధులు చట్టాలు వ్రాసి ఓటింగ్ విధానం ద్వారా ఆమోదింపజేస్తున్నారు.
నేడు దేశాలు సమాజం యొక్క సుస్థిర నిర్మాణం కోసం రాజ్యాంగాన్ని కలిగి ఉన్నాయి, అవసరమైన మరిన్ని కొత్త చట్టాలను రూపొందించాయి. చట్టపరమైన కోడ్ అనేది అమలు చేయబడిన చట్టాల యొక్క వ్రాతపూర్వక రికార్డు. దీనిలో పోలీసు మరియు కోర్టుల పాత్రలు మరియు బాధ్యతలు మరియు చట్టాన్ని ఉల్లంఘించినందుకు విధించే శిక్షల రకాలు వంటి చట్ట అమలుకు సంబంధించిన అంశాలు ఉంటాయి.
స్వేచ్ఛ మరియు బాధ్యత
సమాజంలోని సభ్యులు సాధారణంగా వారు ఎంచుకున్న అన్ని చట్టపరమైన విషయాలలో గణనీయమైన స్వేచ్ఛను కలిగి ఉంటారు. చట్టాలను ఉల్లంఘించడం లేదా అతిక్రమించడం చట్టవిరుద్ధం. న్యాయవాది చట్టపరమైన నియమాలను అధ్యయనం చేసే మరియు వాదించే ఒక వృతినిపుణుడు.
మూలాలు
వర్గం:చట్టం వర్గం:న్యాయ శాస్త్రము
తషు కౌశిక్
తషు కౌశిక్, భారతీయ సినిమా నటి, మోడల్. స్టేజ్ కొరియోగ్రాఫర్‌గా కెరీర్ ప్రారంభించిన తషు కౌశిక్, రామ్ గోపాల్ వర్మ దర్వాజా బంద్ రఖో సినిమా ద్వారా సినిమారంగంలోకి అడుగుపెట్టింది.
సినిమారంగం
తషు కౌశిక్ తెలుగబ్బాయి సినిమాలో తనీష్ సరసన, రాజ్ కందుకూరి దర్శకత్వంలో దూల శీను సినిమాలో శ్రీ సరసన, మైక్ టెస్టింగ్ 143 అనే సినిమాలో తారక రత్న సరసన నటించింది. రాజేష్ నాయర్ రూపొందించిన అన్నం ఇన్నమ్ ఎన్నమ్ చిత్రంతో ఆమె మలయాళ సినిమారంగంలోకి ప్రవేశించింది. 2013లో కూల్ గణేశలో కన్నడ సినిమాలో నటించింది. పజయ వన్నార పెట్టై సినిమా ద్వారా తమిళ సినిమారంగంలోకి ప్రవేశించింది. ముంబైలోని వెర్సోవాలో ఆమె తన సొంత రెస్టారెంట్ నడుపుతున్న సమయంలో తషుకు మొదటి తెలుగు సినిమా అవకాశం వచ్చింది.
ముధోల్ శాసనసభ నియోజకవర్గం (కర్ణాటక)
మూలాలు
వర్గం:కర్ణాటక శాసనసభ నియోజకవర్గాలు
పడాల భూదేవి
పడాల భూదేవి, ఆంధ్రప్రదేశ్ రాష్ట్రానికి చెందిన సామాజిక కార్యకర్త. సవర మహిళల కుటుంబ ఆహారాన్ని మెరుగుపరచడంలో వారికి సహాయం చేస్తోంది. 2020 మార్చిలో మహిళా శిశు అభివృద్ధి మంత్రిత్వ శాఖ నుండి నారీశక్తి పురస్కారం అందుకుంది.
జీవిత విశేషాలు
భూదేవి, ఆంధ్రప్రదేశ్ రాష్ట్రం, విశాఖపట్నం జిల్లా, సీతంపేట ప్రాంతంలో నివసిస్తున్న సవర గిరిజన తెగకు చెందిన మహిళ. పదకొండు సంవత్సరాల వయస్సులో భూదేవికి వివాహం జరిగింది, ముగ్గురు కుమార్తెలు ఉన్నారు. కుటుంబం ద్వారా మానసికంగా, శారీరకంగా వేధింపులకు గురైంది. భూదేవి తండ్రి "ఆదివాసీ వికాస్ ట్రస్ట్" పేరుతో స్వచ్ఛంద సంస్థను నడుపుతున్నాడు. 1984నుండి ఈ సంస్థ ద్వారా సహాయం చేయడం ప్రారంభించింది.
సామాజిక సేవ
2013లో నెదర్లాండ్స్, చైనా మొదలైన దేశాలను సందర్శించి విత్తనాలను పండించడం వంటి అంశాలలో పరిశోధన చేసింది. ధాన్యానికి సంబంధించి, రైతులకు ఉత్పత్తిలో సహాయం చేయడంకోసం ప్రారంభించిన రెండు కంపెనీలకు డైరెక్టర్‌గా బాధ్యతలు నిర్వర్తిస్తోంది. "ఇంటిగ్రేటెడ్ ట్రైబల్ డెవలప్‌మెంట్ ఏజెన్సీ"తో కలిసి పనిచేసింది. మహిళలు, పిల్లల ఆహారాన్ని మెరుగుపరచడంలో వారికి సహాయం చేసింది.
పురస్కారాలు
2020 మార్చిలో భారతదేశం లోని మహిళలకు అందించే అత్యున్నత పురస్కారంతో గుర్తింపు పొందింది. ఆమె కృషిని గుర్తించి భారత మాజీ రాష్ట్రపతి రామ్‌నాథ్ కోవింద్ భూదేవికి నారీశక్తి పురస్కారాన్ని అందించాడు. మహిళలు, వితంతువులు పారిశ్రామికవేత్తగా ఎలా ఉండాలనే విషయంలో భూదేవి రోల్ మోడల్‌గా పనిచేస్తున్నారని ప్రధాని నరేంద్ర మోదీ కొనియాడాడు.
మూలాలు
వర్గం:జీవిస్తున్న ప్రజలు వర్గం:విశాఖపట్నం జిల్లా మహిళలు వర్గం:విశాఖపట్నం జిల్లా మహిళా వైద్యులు వర్గం:విశాఖపట్నం జిల్లా సామాజిక కార్యకర్తలు వర్గం:నారీశక్తి పురస్కార గ్రహీతలు
జమ్నాలాల్ బజాజ్
జమ్నాలాల్‌ బజాజ్‌ (నవంబర్ 4, 1889 - ఫిబ్రవరి 11, 1942) ప్రముఖ వ్యాపారవేత్త, భారత స్వాతంత్ర్య సమరయోధుడు.
జననం
నేటి రాజస్థాన్‌ రాజధాని జైపూర్‌లో నవంబర్ 4, 1889 వ సంవత్సరంలో జన్మించారు. స్వాతంత్ర్యోద్య మంలో పాల్గొని జైలు కెళ్ళారు. ఒక సందర్భంలో మహాత్మాగాంధీ బజాజ్‌ను తన ఐదవ కుమారుడిగా ప్రకటించారు. వార్ధాలో లక్ష్మీనారా యణ ఆలయం నిర్మించి దళితులకు ప్రవేశం కల్పించారు. మరణించేవరకు కాంగ్రెస్‌ కోశాధికారిగా పనిచేశారు. 1921 నుండి జీవితాంతం అఖిల భారత చేనేత కార్మికుల సంఘానికి అధ్యక్షునిగా సేవలందించారు. గ్రామాభివృద్ధికి దోహదపడే పరిజ్ఞానాన్ని పెంపొందించేవారికి ఈయన పేరు మీద ప్రతి మూడేళ్ళకొకసారి జమ్నాలాల్‌ బజాజ్‌ అవార్డు అందజేస్తారు. ఈ అవార్డు కింద లక్షరూపాయల నగదు ఇస్తారు.
యితర లింకులు
వర్గం:1884 జననాలు వర్గం:1942 మరణాలు వర్గం:భారతీయ పారిశ్రామికవేత్తలు వర్గం:భారత స్వాతంత్ర్య సమర యోధులు వర్గం:రాజస్థాన్ వ్యక్తులు
ద్వారకానాథ్ కొట్నీస్
ద్వారకానాథ్ కొట్నీస్ (10 అక్టోబర్ 1910 షోలాపూర్ లో, మహారాష్ట్ర, భారతదేశం – 9 డిసెంబర్ 1942, చైనాలో; చైనీస్: 柯棣华; పిన్యిన్: Kē Dìhuá; Devanagari: द्वारकानाथ शांताराम कोटणीस) 1938లో జరిగిన రెండవ సినో-జపనీస్ యుద్ధంలో వైద్యసేవలందించేందుకు చైనాకు వెళ్ళిన ఐదుగురు భారతీయ వైద్యుల్లో ఒకరు. పట్టుదల, అంకితభావాలకు పేరుగాంచిన వ్యక్తిగానే కాక భారత-చైనాల మైత్రికి, సహకారానికి చిహ్నంగా నిలిచారు.
కెనయడియన్ అయిన డాక్టర్ నార్మన్ బెథూన్ తో పాటుగా, కొట్నీస్ చైనీయుల నుంచి గౌరవం పొందారు. ఏప్రిల్ 2005లో చైనీయులు తమ పూర్వులను స్మరించుకునే క్వింగ్మింగ్ పండుగ రోజున వారిద్దరి సమాధులూ పూర్తిగా చీనా ప్రజలు విరాళమిచ్చిన పూలతో నింపి అలంకరించారు.
మూలాలు
డాక్టర్‌ కొట్నీస్‌ 1910 అక్టోబరు10 న మహారాష్ట్ర, షోలాపూర్లో ఒక మరాఠీ గౌడ్ సరస్వత్ బ్రాహ్మణ కుటుంబంలో ఎనిమిదిమంది సంతానంలో రెండవవాడిగా కొట్నీస్‌ జన్మించాడు. ఆయన తండ్రి మధ్యతరగతి గుమస్తా. బొంబాయి విశ్వవిద్యాలయానికి చెందిన సేథ్ జి.ఎస్.వైద్యకళాశాలలో వైద్యవిద్య అభ్యసించారు.
డాక్టర్‌ కొట్నీస్‌ జయంతి
వైద్య విద్య ముగించుకొని మరింత ఉన్నత చదువుల కోసం తహతహలాడిన ఒక సాధారణ మధ్యతరగతి భారతీయ యువకుడు ఏవిధంగా ఒక చైనా సమాజపు జానపద కథానాయకుడి స్థాయికి చేరుకున్నాడు? ఈ ప్రశ్నకు జవాబే డాక్టర్‌ ద్వారకానాథ్‌ శాంతారామ్‌ కొట్నీస్‌ జీవితం. ఆయన జీవించింది 32 సంవత్సరాలు. చైనాలో వైద్యసేవలు అందించింది ఐదేళ్లు. కానీ, ఇప్పటికీ చైనా ప్రజలకు ఆయన ఖాచీ హువా. అంటే చైనా 'సద్గుణ దాముడు' అని. గొప్ప అంతర్జాతీయ సంఘీభావానికి, రెండు ప్రాచీన నాగరికతల మధ్య స్నేహానికి డాక్టర్‌ కొట్నీస్‌ జీవితం ఒక ప్రతీక. 2010 నాటికి (అక్టోబరు10 నాటికి) ఆయన పుట్టి వందేళ్లు అవుతోంది. 1910 అక్టోబరు10న మహారాష్ట్ర, షోలాపూర్‌లో ఒక మధ్యతరగతి గుమస్తా కుటుంబంలో ఏడుగురి బిడ్డలలో రెండవవాడిగా కొట్నీస్‌ జన్మించాడు. సామ్రాజ్యవాదుల చెరనుంచి విముక్తికోసం భారత, చైనాలు రెండూ వివిధ నేపథ్యాలలో పోరాటాలు చేస్తున్న రోజులవి. రెండవ ప్రపంచయుద్ధానికి ముందు కాలం. జపాన్‌ దురాక్రమణనెదుర్కొంటూ, కనీవినీ ఎరుగని మానవ విషాదాలతో చైనా తల్లడిల్లుతున్న కాలమది. చైనా కమ్యూనిస్టు సేనాని జనరల్‌ ఛూటే, భారత సహాయాన్ని అర్థిస్తూ నెహ్రూకు ఒక ఉత్తరం రాశాడు.
సుభాష్‌ చంద్రబోస్‌ అధ్యక్షతన ఉన్న కాంగ్రెస్‌ ఆ ఉత్తరానికి స్పందించి ఒక వైద్య బృందాన్ని చైనాకు పంపాలని నిశ్చయించి ఒక ప్రకటన చేసింది. అప్పుడే 1936లో వైద్య పట్టా తీసుకున్న కొట్నీస్‌కు పరిపరి ఆలోచనలు ఉన్నాయి. సర్జరీలో గొప్ప ప్రావీణ్యం సంపాదించాలని ఉండేది. అందుకోసం ఎడింబరో పోవాలా? బొంబాయిలోనే చదవాలా? ఇందుకోసం డబ్బులు ఎలా సర్దుబాటు చేసుకోవాలి? లేదా ప్రాక్టీస్‌ పెట్టి స్థిరపడి పెళ్ళి చేసుకోవాలా? ఇవీ 26ఏళ్ల ఆ యువ వైద్యుడి ఆలోచనలు. కానీ, ఏ చారిత్రక శక్తుల ప్రభావం వల్లనో కొట్నీిస్‌ చైనా వెళ్లేందుకు దరఖాస్తు చేసుకున్నాడు. ఐదుగురి వైద్యుల బృందం ఎంపికైతే అందులో అతి పిన్నవయస్కుడు కొట్నీస్‌. స్పెయిన్‌ అంతర్యుద్ధంలో వైద్యసేవలు అందించిన డాక్టర్‌ మోహన్‌లాల్‌ అటల్‌ ఈ బృంద నాయకుడు. నాగపూర్‌లో ప్రఖ్యాత సర్జన్‌గా ఉన్న 60సంవత్సరాల డాక్టర్‌ ఎంఆర్‌ చోల్కర్‌ ఉపనాయకుడు. డాక్టర్‌ దేవేన్‌ ముఖర్జీ, డాక్టర్‌ విజరుకుమార్‌ బసు, డాక్టర్‌ కొట్నీస్‌ ఈ బృందంలో సభ్యులు. భారత, చైనా దేశాలు దాస్య బంధనాలు తెంచుకునే వరకూ పోరాటం ఆపేది లేదని బ్రిటీష్‌, జపాన్‌ దేశాలను హెచ్చరిస్తూ శ్రీమతి సరోజిని నాయుడు వీడ్కోలు ప్రసంగం చేసిన తరువాత అంటే 1938 సెప్టెంబరు1న డాక్టర్‌ కొట్నీిస్‌ బృందం బొంబాయి నుంచి సముద్రయానం ద్వారా చైనాకు బయల్దేరింది. డాక్టర్‌ కొట్నీస్‌కు అది తిరిగి వెనక్కురాని ప్రయాణం.
భారతీయ వైద్య బృందం-మహా ప్రయాణం
డాక్టర్‌ అటల్‌ నాయకత్వంలోని కొట్నీస్‌ బృందం కాంటన్‌ చేరుకొన్నారు. రెండు ఆంబులెన్స్‌లు, ఒక సంవత్సరానికి సరిపడా మందులు, 60 పెట్టెల నిండా సర్జరీ పరికరాలు, ఒక పోర్టబుల్‌ ఎక్స్‌రే వారు వెంట తెచ్చుకున్నారు. కాంటన్‌లో చైనా నిర్మాత, సతీమణి మదామ్‌ సన్‌ఎట్‌సేన్‌ ఈ భారత వైద్య బృందానికి స్వాగతం పలికారు. కాంటన్‌లో తొలిసారిగా చూసిన యుద్ధ బీభత్స దృశ్యాలు వారిని కలచివేశాయి. బాంబుల దాడిలో గాయపడ్డ వేలాది మంది స్త్రీ, పురుషులు, బాలబాలికల హాహాకారాలు, రాత్రనక, పగలనక నిర్విరామంగా వైద్యసేవల్లో తలమునకలైన కొద్దిమంది డాక్టర్లు. ఇవీ కాంటన్‌ దృశ్యాలు. చైనాకు ఆ పరిస్థితుల్లో 5వేల మంది డాక్టర్లు అవసరం ఉంది. కానీ, 2వేల మంది మాత్రమే పట్టభద్రులైన డాక్టర్లు ఉన్నారు. వీరిలో ఒక వెయ్యి మంది మాత్రమే యుద్ధరంగంలో పనిచేస్తున్నారు. ఇంత తీవ్రమైన వైద్యుల కొరత మధ్య భారతీయ వైద్య బృందం తాము నిర్వహించాల్సిన మానవీయ పాత్రను బేరీజు వేసుకుంది. కాంటన్‌ నుండి హాంకో, అటునుండి ఇచాంగ్‌, చుంగ్‌కింగ్‌, చివరిలో యానాన్‌... ఇదీ వైద్య బృందం చేపట్టిన ప్రయాణ మార్గం.
ఇవన్నీ మహా నగరాలే. జపాన్‌ సైన్యం వైమానిక దాడితో బాంబుల విధ్వంసంతో ఒక నగరం తరువాత మరో నగరాన్ని ఆక్రమించుకుంటూ కనీ విని ఎరుగని విధ్వంసాన్ని సృష్టిస్తున్న రోజులవి. ఎప్పుడు ఎవరు చనిపోతారో తెలియని పరిస్థితి. కూలిన ఇళ్లు, నిర్మానుష్యమయ్యే వీధులు, కుక్కలు తింటున్న మానవ కళేబరాలు, లేస్తున్న బాంబుల పొగ, కూలిన వంతెనలు, ధ్వంసమైన పొలాలు ఇవీ గ్రామాల్లో కనిపిస్తున్న దృశ్యాలు. కానీ యుద్ధజ్వాలలు, మృత్యుభయాలు చైనా ప్రజలకు ఒక వినూత్నమైన జీవన శైలిని అలవాటు చేశాయి. ఒక వైపు చావులు, మరోవైపు చావును సవాలు చేస్తూ ఆటపాటలు, స్వాగత సత్కారాలు. వందల మైళ్ల ప్రయాణాలు చేస్తూ ఒక నగరం నుంచి ఇంకో నగరానికి వెళుతూ అక్కడ క్షతగాత్రులకు వైద్యం చేస్తూ కొన్నిరోజుల పాటు అక్కడే గడిపేది.హాంకో నగరం నుండి ఇంటికి రాసిన ఉత్తరంలో కొట్నీిస్‌ ఇలా పేర్కొన్నాడు. 'ఇక్కడ రోగుల పరిస్థితి చాలా దారుణంగా ఉంది. అంబులెన్స్‌ వాహనాల కొరత తీవ్రంగా ఉండటం వలన గాయపడిన సైనికులు ఆసుపత్రివరకూ నడుచుకుంటూ రావాల్సిందే. వారు ఇక్కడకు చేరుకునేటప్పటికి ఒక్కోసారి వారం రోజులు కూడా పడుతుంది. తీవ్రంగా గాయపడిన సైనికులు దారిలోనే మరణిస్తున్నారు. యుద్ధరంగం నుండి హాంకోకు రోజూ సగటున 800మంది గాయపడిన సైనికులు చేరుకుంటున్నారు. ఇక డాక్టర్ల, నర్సుల తదితర సిబ్బంది కొరత తీవ్రంగా ఉంది. ఇందువల్ల రోగులకు సరైన చికిత్స అందడం లేదు. ఒక్క అంగుళం ఖాళీ ప్రదేశం లేకుండా రోగులు చాపలు పరుచుకొని పడుకుంటున్నారు.
యుద్ధంలో వైద్య సేవలు
హాంకో, కాంటన్‌ నగరాలు చూస్తుండగానే జపాన్‌ సైన్యం వశమయ్యాయి. హాంకోలో 17రోజులు, చుంగ్‌కింగ్‌లో రెండు నెలలు, ఇఛాంగ్‌లో 26రోజులు సైనిక ఆసుపత్రిలోనూ, రెడ్‌క్రాస్‌లోనూ భారత బృందం పనిచేసింది. హాంకోలో విప్లవనేత చౌ ఎన్‌ లై ని, చుంగ్‌కింగ్‌లో ఉన్నప్పుడే చైనా అధ్యక్షుడు విన్‌సేన్‌ను, మదామ్‌ ఛాంగ్‌ కై షేక్‌ను కలుసుకున్నారు. ఇక్కడ ఉన్నప్పుడే చైనా భాషలోకి తమ పేర్లను మార్చుకున్నారు. అప్పుడే కొట్నీస్‌కు ఖాచీ హువా (చైనా దేశపు సద్గుణ ధాముడు) అనే పేరు పెట్టారు. చుంగ్‌కింగ్‌లో ఉండగానే అంతకముందెన్నడూ చూడనంత తీవ్రమైన విమాన దాడిని వైద్య బృందం చూసింది. పునాదులతో సహా కూలిపోతున్న భవనాలను, ఒక యువతి ఒడిలో పాలు తాగుతున్న పసిపాప సజీవ సమాధిఇలాంటివే ఎన్నెన్నో విషాదాలు. నిరాయుధ పౌరులపై జరిగిన అతి భయంకర దాడి అది. అప్పటికి భారతీయ వైద్య బృందం చైనాలో అడుగుపెట్టి మూడు మాసాలైంది. ఇంతలో ఒక విషాద వార్త కొట్నీిస్‌కుచేరింది. 1938 డిసెంబర్‌ 28న కొట్నీిస్‌ తండ్రి ఆత్మహత్య చేసుకున్నాడన్నది ఆ వార్త. ఇంటికి వెళ్లమని సహచరులు చెబుతున్నా గుండెను రాయి చేసుకొని క్షతగాత్రులకు తన సేవలను కొనసాగించడానికే నిశ్చయించుకున్నాడు. ప్రాచీన నగరాలు, ప్రమాదకరమైన పర్వత సానువులు, సుందరమైన నదీ ప్రయాణాలు, భయంకరమైన చలి, ఓటమితో వెనక్కు తగ్గుతున్న చైనా దళాలు, వైద్యం కోసం మైళ్లతరబడి, రోజుల తరబడి నడచి వస్తున్న సైనికులు, ప్రజలు, సామాన్యుల సాహసాలు, దేశభక్తి, అంతర్జాతీయ సంఘీభావంతో ఎన్నో దేశాల నుంచి వచ్చిన మేధావులతో పరిచయాలు - ఇలాంటి వైవిధ్యపూరితమైన అనుభవాల మధ్య సంక్షుభిత చైనా సమాజంలో డాక్టర్‌ కొట్నీస్‌ ఒకడుగా మారసాగాడు.
చైనాలో ఉన్న ఐదేళ్లలో జరిగిన ఘటనలు, అనుభవాలు, విషాదాలు ఒక ఎత్తు అయితే, తాము చేస్తున్న పనిలో పూర్తిగా విలీనం కావడం, ఎన్ని ఒడిదుడుకులు వచ్చినా తట్టుకొని నిలబడటం, నిజాయితీగా చుట్టూ జరుగుతున్న సామాజిక పరిణామాలను అధ్యయనం చేయడం, నమ్మినదాన్ని మనస్ఫూర్తిగా స్వీకరించడం లాంటి కొట్నీస్‌లోని సుగుణాలు చైనా ప్రజలతో, సంస్కృతితో మమేకమయ్యేలా చేశాయి. కొట్నీస్‌ ఆ కాలంలో ఇంటికి రాసిన ఉత్తరంలో చైనాదేశపు సమకాలీన పరిస్థితులు తనపై చెరగని ముద్రవేశాయని, ప్రపంచంలో గొప్ప శక్తిగా ఆవిర్భవించిన కమ్యూనిజం గురించి బాగా తెలుసుకోవడానికి తన అనుభవాలు దోహదప డుతున్నాయని పేర్కొన్నాడు.ó
చివరికి ఇద్దరు - గొప్ప స్నేహితులు
ఇలా యానాన్‌లో 9నెలలు గడిచాయి. చైనా వచ్చి సంవత్సరం అవుతోంది. ఇక స్వదేశం వెళ్లాల్సి ఉంది. కానీ, ఇంతలో జనరల్‌ ఛూటే నుండి పిలుపు వచ్చింది. మిగిలిన వైద్యులూ గుర్రాలు, కంచర గాడిదలు సహాయంతో గెరిల్లా యుద్ధరంగ కేంద్రమైన ఉసియాంగ్‌ చేరుకున్నారు. అక్కడ ఒక గుడిసెలో ఛూటేను కలిశారు. ఆ గెరిల్లా యుద్ధరంగంలో పూరిగుడిసెలే ఆసుపత్రి వార్డులు. అక్కడే ఆపరేషన్లు. గాయపడిన వారికి సకాలంలో, జాగ్రత్తగా, ఏ ఒక్క క్షతగాత్రుడు మిగిలిపోకుండా, తక్కువ మందులతో ఎక్కువ ఫలితాలు సాధించేలా వైద్యం చేయాలనేది వారు పెట్టుకున్న సూత్రం. కొట్నీస్‌, బసు రెజిమెంట్లతో పాటు కదిలిపోతూ యుద్ధరంగంలో సంచార వైద్యం చేయసాగారు. ఇంతలో వారికి డాక్టర్‌ బెతూన్‌ మరణ వార్త తెలిసింది. బెతూన్‌ స్థానంలో పనిచేయటానికై ఉతారుకి రావాల్సిందిగా కొట్నీస్‌కు ఆహ్వానం అందింది. ఇద్దరు మిత్రులు విడిపోవాల్సి వచ్చింది. డాక్టర్‌ కొట్నీస్‌కు మళ్లీ 1500 కి.మీ. ఆరునెలల ప్రయాణం. దారంతా గ్రామ ఆసుపత్రులను తనిఖీ చేయడం, సూచనలు ఇవ్వడం, వైద్యం చేయడం. మరోవైపు డాక్టర్‌ బసు రెండు నెలలపాటు కాలినడకన 600 కి.మీ నడచి యానాన్‌ ఆసుపత్రికి చేరుకున్నాడు. అక్కడే ప్రధాన వైద్యుడిగా మళ్లీ విధులు నిర్వహించడం ప్రారంభించాడు.
ఆ విధంగా విడిపోయిన ఇద్దరు మిత్రులు మళ్లీ కలువనే లేదు. డాక్టర్‌ నార్మన్‌ బెతూన్‌ అంతర్జాతీయ శాంతి ఆసుపత్రిలో మొట్టమొదటి డైరెక్టర్‌గా కొట్నీస్‌ బాధ్యతలు స్వీకరించాడు. అక్కడ తన మనోభావాలను డాక్టర్‌ బసుకు ఉత్తర రూపంలో తెలియజేశాడు. క్షణం తీరిక లేకుండా ఉందని, నిఘంటువు అవసరం లేకుండానే చైనా పుస్తకాలు చదువుతున్నానని, శస్త్రచికిత్సలో తన కృషిలో తృప్తిగా ఉందని అందులో రాశాడు.యానాన్‌ రాకముందు విప్లవ పంథా పైన సరైన అవగాహన ఉండేది కాదని, బుర్రలో బూర్జువా భావాలు ఉండేవని, కానీ ఇప్పుడు గణనీయమైన పరివర్తన కలిగిందని రాశాడు. బెతూన్‌ ఆసుపత్రిలోనే చింగ్లాన్‌ ఆయనకు పరిచయం అయింది. ఆమె నర్సింగ్‌ విద్యాలయంలో ఒక ఉపాధ్యాయిని. వారిద్దరూ 1941 నవంబర్‌ 25న వివాహం చేసుకున్నారు. 1942 ఆగస్టు 23న వారికి ఒక మగబిడ్డ పుట్టాడు. అతనికి ఇంగ్‌హువా అనే పేరు పెట్టుకున్నారు. ఇంగ్‌ హువా అంటే అర్థం -భారత్‌ చైనా అని. ఈ కాలంలోనే వైద్య విద్యార్థులకు శస్త్ర చికిత్స పాఠ్యగ్రంథాన్ని రాయడం ప్రారంభించాడు. 175 పేజీలు రాశాడు.
విశ్రాంతిని మరిచిపోయి నిర్విరామంగా వ్యాధులతో యుద్ధం చేస్తున్న డాక్టర్‌ కొట్నీస్‌కు మలేరియా సోకింది. మళ్లీ మళ్లీ తిరగబెట్టింది. దానికి తోడు మూర్చ పదేపదే రావడం ప్రారంభమైంది. జపాన్‌ దిగ్బంధనం వల్ల అవసరమైన మందులు అందుబాటులో లేకుండా పోయాయి. దీంతో వందలాది ప్రాణాలను కాపాడిన డాక్టర్‌ కొట్నీస్‌ 1942 డిసెంబర్‌ 9న తుదిశ్వాస విడిచాడు. మరణించేనాటికి కొట్నీస్‌ వయసు 32 సంవత్సరాలు. భారతదేశపుత్రుడు అంతర్జాతీయ దృక్పథంతో ఫ్యాసిస్టు వ్యతిరేక పోరాటంలో చైనా ప్రజల కోసం పోరాడుతూ చివరికి చైనా గ్రామంలోనే ఖననం చేయబడ్డాడు. కొట్నీస్‌ మరణించిన వార్త వారం రోజుల తరువాత డాక్టర్‌ బసుకు తెలిసింది. కానీ, ఆయన దాన్ని మొదట్లో నమ్మలేదు. కానీ నిర్ధారించుకున్న తరువాత 1943 ప్రథమార్థంలో భారతదేశానికి తిరిగి వచ్చేశాడు. కొట్నీస్‌ ప్రభావం ఎంతగా చైనాను తాకిందంటే 'కొట్నీస్‌ నుండి నేర్చుకోండి' అని చైనా అంతటా ఒక ఉద్యమంగా సాగింది. భారత దేశంలో కూడా కొట్నీస్‌ ఒక వైతాళికుడయ్యాడు. డాక్టర్‌ బసు ఇచ్చిన ఇంటర్వ్యూ ఆధారంగా ప్రఖ్యాత దర్శకుడు శాంతారామ్‌ 'కొట్నీిస్‌కి అమర్‌ కహానీ' పేరుతో 1946లో విడుదలైన సినిమా బొంబాయిలో 27 వారాలపాటు ఆడింది. నిజానికి కొట్నీస్‌ జీవితం ఈనాటి యువకులకు ఒక గొప్ప సందేశాన్ని, స్ఫూర్తిని ఇస్తుంది. ఆచరణ ద్వారా ఒక వ్యక్తి జీవితంలో ఎంతటి మౌలిక మార్పులు వస్తాయో కొట్నీస్‌ నిరూపించాడు. అంతర్జాతీయ దృక్పథంతో ఇక్కడి ప్రజలకు సేవలందించిన డాక్టర్‌ రామచంద్రారెడ్డి, డాక్టర్‌ శేషారెడ్డి లాంటి వారి ఎందరికో డాక్టర్‌ కొట్నీస్‌ స్ఫూర్తి ప్రదాతగా నిలిచాడు. క్యూబా డాక్టర్లు నేటికీ ఈ అంతర్జాతీయతతోనే వివిధ దేశాల్లో సేవలు అందిస్తూ ఉన్నారు. కొట్నీస్‌ శతజయంతి సందేశాన్ని వైద్య కళాశాలల్లో పెద్ద ఎత్తున ప్రచారం చేయాల్సిన అవసరం ఉంది.
మూలాలు
Outeqd'vxkzdksncuewnjdjsljfufiu
యితర లింకులు
వర్గం:మహారాష్ట్ర వ్యక్తులు వర్గం:1910 జననాలు వర్గం:1942 మరణాలు వర్గం:భారతీయ వైద్యులు వర్గం:చైనా హిందువులు వర్గం:ముంబై విశ్వవిద్యాలయం పూర్వవిద్యార్థులు
గుండ్లమర్పల్లి
గుండ్లమర్పల్లి,తెలంగాణ రాష్ట్రం, వికారాబాదు జిల్లా, మర్పల్లి మండలంలోని గ్రామం.
ఇది మండల కేంద్రమైన మర్పల్లి నుండి 14 కి. మీ. దూరం లోను, సమీప పట్టణమైన సదాశివపేట నుండి 21 కి. మీ. దూరంలోనూ ఉంది. 2016 లో చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 162 ఇళ్లతో, 785 జనాభాతో 391 హెక్టార్లలో విస్తరించి ఉంది. గ్రామంలో మగవారి సంఖ్య 391, ఆడవారి సంఖ్య 394. షెడ్యూల్డ్ కులాల సంఖ్య 249 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 573976
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.2 ప్రభుత్వ అనియత విద్యా కేంద్రాలు ఉన్నాయి. బాలబడి మర్పల్లిలోను, ప్రాథమికోన్నత పాఠశాల పిల్లిగుండ్లలోను, మాధ్యమిక పాఠశాల మేకవానిపల్లిలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మర్పల్లిలోను, ఇంజనీరింగ్ కళాశాల వికారాబాద్లోనూ ఉన్నాయి. సమీప వైద్య కళాశాల హైదరాబాదులోను, మేనేజిమెంటు కళాశాల, పాలీటెక్నిక్‌లు వికారాబాద్లోనూ ఉన్నాయి. సమీప వృత్తి విద్యా శిక్షణ పాఠశాల వికారాబాద్లోను, దివ్యాంగుల ప్రత్యేక పాఠశాల హైదరాబాదు లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. ప్రత్యామ్నాయ ఔషధ ఆసుపత్రి, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. లాండ్ లైన్ టెలిఫోన్ గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
సమీప గ్రామాల నుండి ఆటో సౌకర్యం ఉంది. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం, రైల్వే స్టేషన్, ట్రాక్టరు సౌకర్యం మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి.
ఏటీఎమ్, వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వారం వారం సంత, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉంది. సమీకృత బాలల అభివృద్ధి పథకం, ఆటల మైదానం గ్రామం నుండి 10 కి.మీ.కి పైబడిన దూరంలో ఉన్నాయి. సినిమా హాలు, గ్రంథాలయం గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
గుండ్లమర్పల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
గుండ్లమర్పల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
గుండ్లమర్పల్లిలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
మొక్కజొన్న, జొన్న, ప్రత్తి
కాశీభట్ల
కాశీభట్ల  (Kaseebhatla) తెలుగు వారిలో కొందరి ఇంటి పేరు.
ప్రభుత్వ డిగ్రీ కళాశాల మహబూబాబాద్
thumb|కాకతీయ విశ్వవిద్యాలయం, వరంగల్ thumb|ప్రభుత్వ డిగ్రీ కళాశాల ,మహబుబాబాద్ తెలంగాణ రాష్ట్రం మహబూబాబాద్ జిల్లా, మహబూబాబాద్ లో ప్రభుత్వ డిగ్రీ కళాశాల మహబూబాబాద్ జిల్లా కేంద్రంలో కాకతీయ విశ్వవిద్యాలయం ఆధ్వర్యంలో 1984లో ప్రారంభించారు. మహబూబాబాద్ పట్టణంలోని రైల్వే స్టేషన్ మరయు బస్ స్టేషన్ లకు దగ్గరలో ఏడు ఎకరాల విస్తీర్ణంలో ఇది ప్రారంభం అయ్యి కాల క్రమంలో విస్తరిస్తూ ప్రస్తుతం 26 ఎకరాల విస్తీర్ణంలో నడపబడుతున్నది.
కళాశాల చరిత్ర
అప్పటి ఉమ్మడి ఆంధ్రప్రదేశ్ ముఖ్యమంత్రి నందమూరి తారక రామారావు చేతుల మీదుగా 1984 నవంబరు 28న కళాశాల శంకుస్థాపన జరిగింది. తెలంగాణ రాష్ట్రంలో అప్పట్లో ఏర్పాటు చేయాలనుకున్న 133 కళాశాలల్లో భాగంగా మానుకోట డిగ్రీ కళాశాలను లేఖ సంఖ్య G.O.Ms.No.306 Edn.Dated 19 జూలై 1983 ప్రకారం ప్రారంభించవలసినంగా ఉత్తర్వులు విడుదల అయ్యాయి.
తెలంగాణ స్కిల్స్‌ నాలెడ్జ్‌ సెంటర్‌
ద్వారా విద్యార్థులకు బహుముఖ శిక్షణ ఇస్తున్నారు. పోటీ పరీక్షలకు తర్ఫీదు, కమ్యూనికేషన్‌ స్కిల్స్‌, రీజనింగ్‌, మెంటల్‌ ఎబిలిటీ తదితర అంశాల్లో శిక్షణనిస్తున్నారు.
గ్రంధాలయం
15వేలకు పైగా సబ్జెక్టుకు సంబంధించిన పుస్తకాలతో గ్రంథాలయం
విద్యార్ధినుల వసతి గృహం
2017-18 విద్యా సంవత్సరానికి 100 మంది విద్యార్థినులకు హాస్టల్‌ సౌకర్యం కల్పిస్తున్నారు.
ప్రత్యేక తరగతులు
2015-16 విద్యాసంవత్సరం వార్షిక పరీక్ష సమయంలో కళాశాల అధ్యాపకులు నెలరోజుల పాటు సొంత ఖర్చులతో మధ్యాహ్న భోజనాన్ని అందించి ప్రత్యేక తరగతులు నిర్వహించారు. 2016-17లో జిల్లా కలెక్టర్‌, జేసీ, సీపీడీసీ కమిటీ, రైస్‌ మిల్లర్స్‌ అసోసియేషన్‌ సహకారంతో మధ్యాహ్న భోజనాన్ని అందించారు.
క్రీడా ప్రాంగణం
ఖోఖో, బాస్కెట్‌బాల్‌, అథ్లెటిక్స్‌ క్రీడాకారులకు ప్రత్యేక శిక్షణ ఇక్కడ లభిస్తోంది.
వ్యాయామ శాల
విద్యార్ధుల శారీరక ధృడత్వం కోసం వ్యాయామ శాల ఏర్పాటు చేసారు.
బోధనేతర కార్యక్రమాలు
విద్యాబోధనతో పాటు హరితహారం, సెమినార్‌లు, ఫీల్డ్‌ట్రిప్స్‌, విద్యార్థుల స్టడీ ప్రాజెక్టులు నిర్వహిస్తున్నారు.
కళాశాల సిబ్బంది
ప్రస్తుతం కళాశాలలో 22 మంది భోధనా సిబ్బంది, 10 మంది బోధనేతర సిబ్బందితో నిర్వహింపబడుతోంది.
బయటి లంకెలు
వర్గం:ప్రభుత్వ సంస్థలు వర్గం:కళాశాలలు వర్గం:విద్యా సంస్థలు వర్గం:కాకతీయ విశ్వవిద్యాలయం వర్గం:ప్రభుత్వ విశ్వవిద్యాలయాలు
తెరెసా
తెరెసా, ఆసియాలో ప్రసిద్ధ గాయకుడు, ఆమె ఏషియన్ సూపర్స్టార్, ఆసియా పాప్ సంగీత రాణి. ఆమె చైనీస్ పాటలు, జపనీస్ పాటలు, ఇండోనేషియన్ పాటలు, కాంటనీస్ పాటలు, తైవాన్స్ పాటలు, ఇంగ్లీష్ పాటలు పాడారు. ఆమె తైవాన్ లో జనవరి 29, 1953 లో జన్మించారు. 1967 లో, ఆమె తైవాన్ లో ఆమె మొదటి ఆల్బం విడుదల చేసింది. 1970 నుండి, ఆమె ఆగ్నేయాసియా ప్రసిద్ధిగాంచింది. 1974 లో, ఆమె జపాన్లో తన మొదటి జపనీస్ ఆల్బం ప్రచురణ. జపాన్లో, ఆమె ఒక ప్రముఖ గాయకుడు. 1983 లో, ఆమె లాస్ వేగాస్ లో సీజర్స్ ప్యాలెస్లో ప్రదర్శించారు, ఆమె సంచలనాన్ని ప్రదర్శించారు. ఆమె కంటే ఎక్కువ 100 సోలో ఆల్బమ్లు ఉంది. అదనంగా, ఆమె కంటే ఎక్కువ 500 ఎంపిక ఆల్బమ్లను రూపొందించింది. ఆమె పాటలు ఇటువంటి తైవాన్, హాంగ్ కాంగ్, చైనా, జపాన్, దక్షిణ కొరియా, ఉత్తర కొరియా, మలేషియా, ఇండోనేషియా, సింగపూర్, థాయ్లాండ్, ఇతర దేశాలలో ఆసియా, ప్రముఖంగా ఉన్నాయి, ఆమె 1 బిలియన్ పైగా అభిమానులు ఉంది. బాధ, 8 మే 1995 న, ఆమె లో చంగ్ మై, థాయిలాండ్ మరణించారు, మరణం కారణం ఆస్తమా ఉంది. మే 28, 1995 న, తైవాన్ ప్రభుత్వం ఆమె గొప్ప తైవాన్స్ గాయకుడు జ్ఞాపకార్ధం ఒక గ్రాండ్ అంత్యక్రియలు జరిపించారు.
ఇతర లింకులు
వర్గం:1953 జననాలు వర్గం:1995 మరణాలు వర్గం:ఆంగ్ల-భాష గాయకులు
దండుబోయిన పేరయ్య
దండుబోయిన పేరయ్య ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 1972లో జరిగిన అసెంబ్లీ ఎన్నికల్లో ఉండి నియోజకవర్గం నుండి ఎమ్మెల్యేగా గెలిచాడు.
రాజకీయ జీవితం
దండుబోయిన పేరయ్య పశ్చిమ గోదావరి జిల్లా, ఉండి మండలం, కలిసిపూడి గ్రామా సర్పంచ్‌గా 1959 నుండి 1972 వరకు పని చేశాడు. ఆయన 1972లో జరిగిన ఆంధ్రప్రదేశ్ అసెంబ్లీ ఎన్నికల్లో ఉండి నియోజకవర్గం నుండి కాంగ్రెస్ పార్టీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. దండుబోయిన పేరయ్య అనంతరం ప్రదేశ్ కాంగ్రెస్ కమిటీ సభ్యుడిగా పని చేశాడు.
మరణం
దండుబోయిన పేరయ్య 2021 ఆగష్టు 26న హైదరాబాద్ లో అనారోగ్యంతో మరణించాడు. ఆయనకు ముగ్గురు కుమార్తెలు, ఇద్దరు కుమారులు ఉన్నారు.
మూలాలు
వర్గం:1935 జననాలు వర్గం:పశ్చిమ గోదావరి జిల్లా వ్యక్తులు వర్గం:పశ్చిమ గోదావరి జిల్లా నుండి ఎన్నికైన శాసన సభ్యులు వర్గం:పశ్చిమ గోదావరి జిల్లా రాజకీయ నాయకులు వర్గం:ఆంధ్రప్రదేశ్ శాసన సభ్యులు (1972)
హిందువుల పండుగలు (పుస్తకం)
హిందువుల పండుగలు తెలంగాణ సాహిత్య అకాడమీ ప్రచురించిన పుస్తకం. హైదరాబాద్ కొత్వాలు రాజాబహద్దూర్ వెంకట్రామిరెడ్డి కోరిక మేరకు సురవరం ప్రతాపరెడ్డి 1930లో ఈ పుస్తకాన్ని రచించాడు.
పుస్తక నేపథ్యం
ఇందులో 54 ముఖ్య హిందూ పండుగల గురించి వివరణ ఇవ్వబడింది. ఈ పండుగల గురించి రాయడానికి పురాణేతిహాసాల్ని, భారతీయ భాషల్లో వచ్చిన మత సంబంధ గ్రంథాల్ని అధ్యయనం చేయబడ్డాయి. ఆయా పండుగలను జరుపుకోవడానికి అనూచానంగా వస్తున్న కథలను, విశ్వాసాలను ఈ పుస్తకంలో వివరించబడ్డాయి.
ముద్రణ వివరాలు
ఈ పుస్తకం తొలిసారిగా 1931లో ప్రచురించబడింది. 1938లో రెండవ ముద్రణ, 1953లో మూడవ ముద్రణ (కర్నూల్ బాలనాగయ్యసెట్టికి చెందిన బాలసరస్వతి బుక్ డిపో) ప్రచురించబడ్డాయి. ఆ తరువాత సురవరం ప్రతాపరెడ్డి సాహిత్య వైజయంతి ట్రస్టు ఆధ్వర్యంలో మూడు ముద్రణలు (ఐదవ ముద్రణ 2004) జరుపుకుంది. 2019 అక్టోబరులో తెలంగాణ సాహిత్య అకాడమీ ఏడవ ముద్రణ చేసింది.
మూలాలు
వర్గం:తెలుగు పుస్తకాలు వర్గం:పండుగలు వర్గం:2019 పుస్తకాలు
కె. పరాశరన్
'''కె. పరాశరన్''' (జననం: అక్టోబర్ 9, 1927) భారతదేశానికి చెందిన న్యాయవాది. ఈయన 1976 లో రాష్ట్రపతి పాలనలో తమిళనాడు రాష్ట్రానికి అడ్వకేట్ జనరల్ గా, 1983, 1989 మధ్య ఇందిరా గాంధీ, రాజీవ్ గాంధీ హయాంలో భారత అటార్నీ జనరల్ గా పనిచేసాడు.
తొలినాళ్ళ జీవితం
ఈయన 1927, అక్టోబర్ 9 న రంగనాయకి, కేశవ అయ్యంగార్ దంపతులకు తమిళనాడు రాష్ట్రంలోని శ్రీరంగం జిల్లాలో జన్మించాడు. ఈయన తండ్రి పేరున్న న్యాయవాది, వేద పండితుడు. ఈయన తన బిఎల్ (ఇప్పుడు, బిఎ. ఎల్ఎల్బి) చదువుతున్నప్పుడు శ్రీ జస్టిస్ సి.వి. కుమారస్వామి శాస్త్రి సంస్కృత పతకం, జస్టిస్ శ్రీ వి. భాష్యమ్ అయ్యంగార్ హిందూ చట్టంలో బంగారు పతకాలు వచ్చాయి. ఈయన బార్ కౌన్సిల్ లో ఉండగా జస్టిస్ శ్రీ కె.ఎస్. కృష్ణస్వామి అయ్యంగార్ పతకం వరించింది.
కెరీర్
ఈయన 1958 లో సుప్రీంకోర్టులో తన న్యాయ ప్రాక్టీసును ప్రారంభించాడు. ఈయన రెండు పర్యాయాలు భారత అటార్నీ జనరల్‌గా పనిచేసాడు. ఈయన హిందూ పవిత్ర గ్రంథాలను ఔపోసన పట్టిన పండితుడు. తనకున్న పరిజ్ఞానాన్ని అయోధ్య వాదనల్లో వినిపించాడు. రాజ్యసభ సభ్యుడిగా 2014 లో జాతీయ న్యాయ నియామక కమిషన్‌ను సమర్థించాడు. ఆరు దశాబ్దాలుగా తన కెరీర్‌లో శబరిమల కేసులో, శబరిమల ఆలయంలో మహిళల ప్రవేశం గురించి సుప్రీంకోర్టులో తన వాదనను వినిపించాడు. ఈయన సేతుసముద్రం ప్రాజెక్ట్ కేసు కూడా వాదించాడు. ఈ కేసులో ప్రభుత్వానికి వ్యతిరేకంగా వాదించాడు. ఈయన రాముడి కాలంలోనే సముద్రంలో బ్రిడ్జి నిర్మాణం జరిగిందని తన వాదనను వినిపించాడు.
శబరిమల కేసు
శబరిమల ఆలయంలో రుతుస్రావం సమయంలో మహిళల ప్రవేశాన్ని పరిమితం చేయడం నిషేధం సరైనేదేనని నాయర్ సర్వీస్ సొసైటీని సమర్థించాడు. ఈయన నైతిక బ్రహ్మచార్య యొక్క భావనను వివరించడానికి రామాయణం నుండి పేరాలు పారాయణం చేశాడు.
అయోధ్య కేసు
నూట నలభై ఏళ్లుగా నలుగుతున్న చారిత్రక అయోధ్య కేసు పరిష్కారానికి ఈయన వాదనలు వినిపించాడు. సుప్రీంకోర్టులో 40 రోజుల పాటు జరిగిన విచారణలో ప్రతిరోజు ఈయన పాల్గొన్నాడు. ఈయనకు ఈ కేసులో పీవీ యోగేశ్వరన్, అనిరుద్ధ్ శర్మ, పొట్టరాజు శ్రీధర్, అదితి దాని, డీఎస్ అశ్విని కుమార్, భక్తి వర్ధన్ సింగ్ సహకరించారు. ఈ కేసును సుప్రీంకోర్టు 2019 నవంబరు 9 న అయోధ్య తీర్పు రామ్ లల్లా విరాజ్మన్ అనుకూలంగా తీర్పు ఇచ్చింది. ఈ కేసులో ఈయన ముఖ్య పాత్ర పోషించాడు.
వ్యక్తిగత జీవితం
ఈయన 1949 లో సరోజాను వివాహం చేసుకున్నాడు. ఈ దంపతులకు ముగ్గురు కుమారులు, మోహన్ పరాశరన్, బాలాజీ పరాశరన్,, సతీష్ పరాశరన్, ఇద్దరు కుమార్తెలు ఉన్నారు.
పురస్కారాలు
ఈయనకు 2003లో భారత ప్రభుత్వం పద్మ భూషణ్ పురస్కారంతో సత్కరించింది. 2011లో పద్మ విభూషణ్ పురస్కారాన్ని ప్రకటించింది. 2019 లో ఉపరాష్ట్రపతి వెంకయ్యనాయుడు ‘మోస్ట్‌ ఎమినెంట్‌ సీనియర్‌ సిటిజెన్‌’ పురస్కారంతో సత్కరించారు.
మరిన్ని విశేషాలు
ఈయనను 2012 లో ఆనాటి రాష్ట్రపతి భారత పార్లమెంటు ఎగువ సభ అయినటువంటి రాజ్యసభకు ఎంపీగా ఆరేళ్ల కాలానికి సభ్యునిగా నామినేట్ చేసాడు.
మూలాలు
వర్గం:1927 జననాలు వర్గం:జీవిస్తున్న ప్రజలు
తెరాల్ శాసనసభ నియోజకవర్గం
తెరాల్ శాసనసభ నియోజకవర్గం కర్ణాటక రాష్ట్రంలోని నియోజకవర్గాలలో ఒకటి. ఈ నియోజకవర్గం బాగల్‌కోట్ జిల్లా, బాగల్‌కోట్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి. తెరాల్ నియోజకవర్గం నియోజకవర్గాల పునర్వ్యవస్థీకరణలో భాగంగా  2008లో నూతనంగా ఏర్పడింది.
మూలాలు
వర్గం:కర్ణాటక శాసనసభ నియోజకవర్గాలు
జాకిర్ నాయక్
జాకీర్ అబ్దుల్ కరీం నాయక్ (ఉర్దూ: ذاکر عبدالکریم نائیک; జననం 1965 అక్టోబరు 18) ప్రముఖ ఇస్లామీయ పండితుడు. ఇస్లామిక్ రీసెర్చ్ ఫౌండేషన్ స్థాపకుడు.పీస్ టీవీ టెలివిజన్ ఛానెల్ స్థాపించి ప్రపంచవ్యాప్తంగా ఇస్లామీయ బోధనలు చేస్తున్నారు. దీనితోబాటుగా ఇస్లామీయ సాహిత్యంపై పలు గ్రంథాలు రచించారు.
నేపధ్యము
నాయక్ ముంబై విశ్వవిద్యాలయం నుండి ఎం.బి.బి.ఎస్ పట్టాను పొంది వైద్యుడిగా తన వృత్తి జీవితాన్ని ప్రారంభించారు. అహ్మద్ దీదత్ నుండి స్ఫూర్తి పొంది మొదట ఇస్లామీయ ప్రసంగాలు చేసేవారు. తరువాత తన వృత్తి జీవితాన్ని వదిలి ఇస్లామీయ కార్యకలాపాలకు తను పూర్తి సమయాన్ని కేటాయించారు.
చర్చలు, ప్రసంగాలు
డాక్టర్ నాయక్ ప్రపంచవ్యాప్తంగా పలు దేశాలలో పర్యటించి ఇస్లామీయ ప్రసంగాలు, పలు చర్చా కార్యక్రమాలలో పాల్గొన్నారు.వీటిలో ప్రముఖమైనవి..
విమర్శలు
దీనిపై లేవనెత్తిన అభ్యంతరాలకు ఇస్లామిక్ రీసెర్చ్ ఫౌండేషన్ ఈ క్రింది వివరణను ఇచ్చింది.
బయటి లింకులు
వర్గం:1965 జననాలు వర్గం:ముస్లిం పండితులు వర్గం:జీవిస్తున్న ప్రజలు వర్గం:ముంబై విశ్వవిద్యాలయం పూర్వవిద్యార్థులు
1914 సిమ్లా ఒప్పందం
సిమ్లా ఒప్పందం, 1914 లో గ్రేట్ బ్రిటన్, చైనా, టిబెట్ ల మధ్య సిమ్లాలో టిబెట్ యొక్క స్థితికి సంబంధించి కుదిరిన అస్పష్టమైన ఒప్పందం. మూడు దేశాల ప్రతినిధులు 1913, 1914 ల్లో సిమ్లాలో చర్చలు జరిపి ఒక ఒప్పందానికి వచ్చారు. alt=|thumb|399x399px|1914 లో సిమ్లా ఒప్పందానికి టిబెట్, బ్రిటిషు, చైనా ప్రతినిధులు, స్వతంత్ర నిర్ణయాధికారం గల రాయబారులు టిబెట్‌ను "ఔటర్ టిబెట్", "ఇన్నర్ టిబెట్" గా విభజించాలని సిమ్లా ఒప్పందం భావించింది. సుమారుగా యు-త్సాంగ్, పశ్చిమ ఖాం లను కలిగి ఉండే ఔటర్ టిబెట్, "చైనా సార్వభౌమత్వం కింద లాసా లోని టిబెట్ ప్రభుత్వం పాలన లోనే ఉంటుంది" కానీ, చైనా దాని పరిపాలనలో జోక్యం చేసుకోదు. అమ్డో, తూర్పు ఖామ్‌ తో కలిసి "ఇన్నర్ టిబెట్" ఏర్పడుతుంది. ఇది చైనా ప్రభుత్వ పరిధిలో ఉంటుంది. ఈఒప్పందం, దాని అనుబంధాలతో సహా, టిబెట్, చైనాల మధ్య సరిహద్దునూ, టిబెట్ బ్రిటిష్ ఇండియాల మధ్య సరిహద్దునూ కూడా నిర్వచిస్తుంది (ఈ రెండో సరిహద్దునే తరువాతి కాలంలో మెక్ మహోన్ రేఖ అన్నారు).
1914 ఏప్రిల్ 27 న ముసాయిదా ఒప్పందంపై మూడు దేశాలు సంతకాలు చేసాయి. కాని చైనా వెంటనే దానిని తిరస్కరించింది. కొద్దిగా సవరించిన ఒప్పందంపై 1914 జూలై 3 న సంతకం చేసారు. కానీ బ్రిటన్, టిబెట్లు మాత్రమే చేసాయి. చైనాకు చెందిన స్వతంత్ర నిర్ణయాధికారం గల ప్రతినిధి (ప్లీనిపొటెన్షియరీ) అయిన ఇవాన్ చెన్, సంతకం చేయడానికి నిరాకరించాడు. ఈ ఒప్పందానికి తాము కట్టుబడి ఉంటామనీ, ఈ ఒప్పందం కింద చైనాకు ఎటువంటి హక్కులూ ఉండవనీ బ్రిటిషు, టిబెటన్ ప్రతినిధులు ఒక ద్వైపాక్షిక ప్రకటనను ఒప్పందానికి జతచేసారు.
మక్ మహోన్ చేసిన పనిని 1907 ఆంగ్లో-రష్యన్ ఒప్పందానికి విరుద్ధంగా ఉందంటూ బ్రిటిషు ప్రభుత్వం తిరస్కరించింది. 1921 లో ఆంగ్లో-రష్యన్ ఒప్పందం ముగిసిపోయింది. బ్రిటిష్ వారు 1937 లో సర్వే ఆఫ్ ఇండియా మ్యాప్‌లపై మెక్‌మహన్ లైన్‌ను ఉపయోగించడం ప్రారంభించారు. సిమ్లా ఒప్పందాన్ని 1938 లో అధికారికంగా ప్రచురించారు.
నేపథ్యం
సర్ ఫ్రాన్సిస్ యంగ్ హస్బెండ్ నేతృత్వంలోని బ్రిటిష్ దళాలు 1904 లో టిబెట్‌లోకి ప్రవేశించి టిబెటన్లతో ఒక ఒప్పందం కుదుర్చుకున్నాయి. 1906 లో, టిబెట్‌పై జరిగిన ఆంగ్ల-చైనా సదస్సులో టిబెట్‌పై ఆధిపత్యాన్ని (సుజరెయిన్టీ) అంగీకరించాలని బ్రిటిషు ప్రభుత్వం చైనాను కోరింది. కాని సార్వభౌమాధికారం (సావరీన్టీ) కావాల్సిందేనని నొక్కిచెప్పిన చైనా రాయబారి బ్రిటిషు ప్రతిపాదనను తిరస్కరించాడు. 1907 లో, బ్రిటన్ రష్యాలు టిబెట్ పై చైనా "సుజరైన్టీ" ని అంగీకరించాయి.
చైనాలో క్వింగ్ రాజవంశ పతనం తరువాత, లాసాలోని టిబెట్ ప్రభుత్వం చైనా దళాలను బహిష్కరించి స్వాతంత్ర్యం ప్రకటించుకుంది (1913), అయితే, దీనిని కొత్తగా స్థాపించబడిన రిపబ్లిక్ ఆఫ్ చైనా అంగీకరించలేదు.
సమావేశం
1913 లో, టిబెట్ స్థితి గురించి చర్చించడానికి బ్రిటిషు వారు సిమ్లాలోని వైస్రాయి లాడ్జిలో ఒక సమావేశాన్ని ఏర్పాటు చేశారు. ఈ సమావేశంలో బ్రిటన్ ప్రతినిధులు, కొత్తగా ఏర్పడిన రిపబ్లిక్ ఆఫ్ చైనా ప్రతినిధులు, లాసాలోని టిబెట్ ప్రభుత్వ ప్రతినిధులూ పాల్గొన్నారు. బ్రిటిషువారి తరపున వచ్చిన స్వతంత్రాధికార ప్రతినిధి సర్ హెన్రీ మక్ మహోన్, టిబెట్ ప్రాంతాలను "ఇన్నర్ టిబెట్", "ఔటర్ టిబెట్" గా విభజించి, విభిన్న విధానాలను వర్తింపజేసే ప్రణాళికను ప్రవేశపెట్టాడు. కింగ్‌హాయి, గాన్సు, సిచువాన్, యునాన్ ప్రావిన్సులలో టిబెటన్ల నివాస ప్రాంతాలన్నీ కలిసి "ఇన్నర్ టిబెట్" చైనా ప్రభుత్వ పరిధిలో ఉంటుంది. "ఔటర్ టిబెట్", ఆధునిక " టిబెట్ అటానమస్ రీజియన్ " లాగా దాదాపుగా అదే ప్రాంతాన్ని కలిగి ఉంటుంది. ఈ ఒప్పందంలో చేర్చిన మ్యాప్‌లో టిబెట్‌కు, బ్రిటిష్ ఇండియాకూ మధ్య గీసిన సరిహద్దునే తరువాత మక్ మహోన్ లైన్ అని పిలుస్తున్నారు.
చైనా ప్రతినిధి లేనప్పుడు బ్రిటన్, టిబెట్ ప్రతినిధులు మధ్య సిమ్లాలో చర్చలు జరిపి టిబెటన్ భారత సరిహద్దుపై ఒక నిర్ణయానికి వచ్చారు. సిమ్లా సమావేశంలో భారత టిబెట్ సరిహద్దు మ్యాపును ప్రతిపాదిత ఒప్పందానికి అనుబంధంగా చేర్చారు.
ఒప్పందానికి అనుబంధంగా ఉన్న షెడ్యూల్‌లో మరిన్ని గమనికలు ఉన్నాయి. వాటిలో కొన్ని: "టిబెట్ చైనా భూభాగంలో భాగం" అని అర్థం చేసుకోవాలి. టిబెటన్లు దలైలామాను ఎన్నుకున్న తరువాత, చైనా ప్రభుత్వానికి తెలియజేయాలి. అపుడు లాసాలోని చైనా కమిషనరు, చైనా ప్రభుత్వం ప్రదానం చేసే "బిరుదులను పతకాలనూ" అందజేస్తారు. "ఔటర్ టిబెట్" లోని అధికారులను టిబెట్ ప్రభుత్వమే నియమించుకుంటుంది. చైనా పార్లమెంటులో గానీ, ఏదేనీ అసెంబ్లీలో గానీ "ఔటర్ టిబెట్" కు ప్రాతినిధ్యం ఉండదు.
చైనా-టిబెట్ సరిహద్దుపై చైనా, టిబెట్‌లు అంగీకారానికి రాలేకపోవడంతో చర్చలు విఫలమయ్యాయి. చైనా స్వతంత్రాధికార ప్రతినిధి, ఇవాన్ చెన్, తన ప్రభుత్వం దీన్ని అంగీకరించాలనే షరతుపై ఒప్పందంపై సంతకం చేసాడు. ఆ ఒప్పందాన్ని తిరస్కరించాలని చైనా ప్రభుత్వం అతన్ని ఆదేశించింది. 1914 జూలై 3 న, బ్రిటిషు, టిబెట్ స్వతంత్రాధికార ప్రతినిధులు చైనా సంతకం లేకుండానే ఈ ఒప్పందంపై సంతకం చేశారు. ఈ ఒప్పందానికి తాము కట్టుబడి ఉండాలనీ, ఒప్పందంపై సంతకం చేసేవరకు చైనాకు ఎటువంటి హక్కులూ ఉండవనీ వారిద్దరూ అదనంగా ఒక ద్వైపాక్షిక ప్రకటనపై సంతకం చేశారు. అదే సమయంలో బ్రిటిషు వారు, లోచెన్ షాత్రా లు 1908 నాటి స్థానంలో కొత్త వాణిజ్య నిబంధనలపై కూడా సంతకం చేశారు.
అనంతర పరిణామాలు
1907 నాటి ఆంగ్లో-రష్యన్ ఒప్పందానికి విరుద్ధంగా ఉన్నందున సిమ్లా ఒప్పందాన్ని బ్రిటిషు భారత ప్రభుత్వం మొదట తిరస్కరించింది. అధికారిక ఒప్పంద రికార్డు, సియు అట్చిసన్ రాసిన ఎ కలెక్షన్ ఆఫ్ ట్రీటీస్ లో ప్రచురించారు. సిమ్లాలో శిరోధార్యమైన ఒప్పందమేదీ కుదుర్చుకోలేదనే గమనికతో దీన్ని ప్రచురించారు. ఒప్పందంలో పేర్కొన్న షరతు (చైనాతో ఒప్పందం) నెరవేరనందున, టిబెటన్ ప్రభుత్వం మక్ మహోన్ లైన్‌ను ఆమోదించలేదు.
ఆంగ్లో-రష్యన్ ఒప్పందాన్ని 1921 లో రష్యా, బ్రిటన్‌లు సంయుక్తంగా త్యజించాయి. కాని 1935 వరకు మక్ మహోన్ లైన్ సంగతిని మర్చిపోయారు. 1937 లో సర్వే ఆఫ్ ఇండియా మక్ మహోన్ లైన్‌ను అధికారిక సరిహద్దుగా చూపించే మ్యాప్‌ను ప్రచురించింది. 1938 లో, బ్రిటిష్ వారు సిమ్లా ఒప్పందాన్ని అట్చిసన్ ఒప్పందాలలో ప్రచురించారు. ఇంతకుముందు ప్రచురించబడిన ఒక వాల్యూమ్ గ్రంథాలయాల నుండి తీసేసి దాని స్థానంలో సిమ్లా ఒప్పందాన్ని కూడా చేర్చిన సంచికను పెట్టారు. టిబెట్, బ్రిటన్‌లు మాత్రమే - చైనా కాదు - ఈ ఒప్పందాన్ని శిరోధార్యంగా అంగీకరించాయనే ఒక ఎడిటర్ నోట్‌తో దీన్ని ప్రచురించారు. ఈ కొత్త సంచికలో ప్రచురణ తేదీని తప్పుగా, 1929 అని వేసారు.
1938 ఏప్రిల్‌లో, కెప్టెన్ జి.ఎస్. లైట్‌ఫుట్ నేతృత్వం లోని బ్రిటిషు సైనిక దళం తవాంగ్ చేరుకుని, ఈ జిల్లా భారత భూభాగం లోనిదని అక్కడి బౌద్ధవిహారానికి తెలియ జేసాడు. టిబెటన్ ప్రభుత్వం దీనిపై నిరసన వ్యక్తం చేసింది. లైట్‌ఫుట్ అక్కడినుండి వెళ్ళిపోగానే తన అధికారాన్ని పునరుద్ధరించుకుంది. 1951 వరకు ఈ జిల్లా టిబెట్ చేతిలోనే ఉంది.
టిబెట్ స్పందన
సిమ్లా సదస్సుకు చైనా అంగీకారం పొందనందున టిబెటన్లు కొత్త భారత-టిబెట్ సరిహద్దును అంగీకరించలేదని బ్రిటిషు రికార్డులు చూపిస్తున్నాయి. బ్రిటీషు వారు చైనీయుల ఆమోదాన్ని పొందలేక పోయినందున, టిబెటన్లు మెక్ మహోన్ లైన్ చెల్లదని భావించారని అలస్టెయిర్ లాంబ్ పేర్కొన్నాడు.
1950 లో భారత చైనా వివాదాలు
1950 ల చివరలో, మెక్ మహాన్ రేఖ భారత చైనాల మధ్య ఉద్రిక్తతకు కారణమైంది. టిబెట్ ఎప్పుడూ స్వతంత్ర రాజ్యం కాదని, అందువల్ల అంతర్జాతీయ సరిహద్దును వివరించే ఒప్పందంపై చైనా తరపున అది సంతకం చేయజాలదని చైనా వాదించింది. భారత చైనాలు 1962 లో యుద్ధం చేసుకున్నాయి. అయినప్పటికీ యుద్ధపూర్వ స్థితి ఏమీ మారలేదు. ఆస్ట్రేలియా జర్నలిస్టు, చరిత్రకారుడు నెవిల్ మాక్స్‌వెల్ ఒక రహస్య భారత యుద్ధ నివేదికను బహిర్గతం చేశాడు. ఆ సమయంలో భారతదేశంలో అత్యున్నత స్థాయి నేతలను ఆ నివేదిక తీవ్రంగా విమర్శించింది. చైనా ఎదురు తిరిగితే ఎదుర్కొనే సాధన సంపత్తి లేకపోయినా, దాన్ని రెచ్చగొట్టే దోషపూరిత వ్యూహం అనుసరించడాన్ని అది తీవ్రంగా విమర్శించింది. మాక్స్వెల్ సంపాదించిన ఆ నివేదిక, న్యూ ఢిల్లీ పనుపున భారత సైనిక పరాజయంపై తయారైన హెండర్సన్ బ్రూక్స్-భగత్ నివేదిక. 1963 లో లెఫ్టినెంట్ జనరల్ హెండర్సన్ బ్రూక్స్, బ్రిగేడియర్ ప్రీమీంద్ర సింగ్ భగత్ ఈ నివేదికను తయారు చేసారు. దీనిని బహిర్గతపరచాలని అనేక విజ్ఞప్తులు వచ్చినప్పటికీ భారత ప్రభుత్వం ఈన్ని రహస్యంగానే ఉంచింది కొన్ని సంవత్సరాల తరువాత, అప్పుడు ఈశాన్య సరిహద్దు ఏజెన్సీ అనే పేరున్న ఈ ప్రాంతం అరుణాచల్ ప్రదేశ్ గా భారత రాష్ట్ర హోదాను పొందింది.